13. ΑΝΑΓΚ. ΝΟΜΟΣ υπ’ αριθ. 991 της 7/15 Δεκ. 1937 (ΦΕΚ Α΄ 509) Περί ανεγέρσεως ή αγοράς κτιρίων προς στέγασιν των υπηρεσιών του Υφυπουργείου της Εμπορικής Ναυτιλίας και του τρόπου της πληρωμής της αξίας αυτών. Άρθρ.1-1.Προς στέγασιν των υπηρεσιών του Υφυπουργείου Εμπορικής Ναυτιλίας και των εξ αυτού εξαρτωμένων ασφαλιστικών ταμείων εργατών θαλάσσης, επιτρέπεται εις το Ναυτικόν Απομαχικόν Ταμείον όπως δι’ αποφάσεως του Διοικητικού αυτού Συμβουλίου, εγκρινομένης υπό του Υφυπουργού της Εμπορικής Ναυτιλίας, δανείση τοκοχρεωλυτικώς προς το Δημόσιον εκ των κεφαλαίων αυτού, ποσόν μέχρι δέκα τεσσάρων εκατομμυρίων δραχμών δια την αγορά γηπέδου και οικοδόμησιν επ’ αυτού κτιρίου ή αγοράν ετοίμου καταλλήλου κτιρίου, των σχετικών του δανεισμού συμβολαίων υπογραφησομένων μεταξύ του επί της Εμπορικής Ναυτιλίας Υφυπουργού αφ’ ενός ως εκπροσώπου του Δημοσίου και του Διευθυντού του Ναυτικού Απομαχικού Ταμείου αφ’ ετέρου, ως εκπροσώπου αυτού. 2.Η εξόφλησις του διατεθησομένου παρά του Ν.Α.Τ. χρηματικού ποσού θέλει ενεργηθή δια τριάκοντα το πολύ ετησίων τοκοχρεωλυτικών δόσεων επί τόκω ουχί ανωτέρω του πέντε επί τοις εκατόν, της σχετικής δαπάνης εγκρινομένης δια του παρόντος, της δε αναλόγου πιστώσεως αναγραφομένης κατ’ έτος και ανελλιπώς εις τον προϋπολογισμόν των εξόδων του Κράτους. 3.Η κυριότης του αγορασθησομένου ή ανεγερθησομένου κτιρίου θέλει μεταβιβασθή δια μεταγραφής εις το Δημόσιον, χορηγουμένου εις το Ν.Α.Τ. δικαιώματος εγγραφής πρώτης υποθήκης δια το δανεισθησόμενον κεφάλαιον, ήτις θα εξαλειφθή άμα τη πληρωμή κα της τελευταίας τοκοχρεωλυτικής δόσεως. 4.Το γήπεδον εφ’ ου θέλει οικοδομηθή το περί ου το παρόν άρθρον κτίριον ή το κτίριον τούτο εν περιπτώσει αγοράς ετοίμου θέλει προκριθή υπό Επιτροπής αποτελουμένης εκ τριών ανωτέρων Λιμενικών αξιωματικών, του τμηματάρχου των Δ. Ναυτ. ΄Εργων του Υπουργείου των Ναυτικών και του Διευθυντού του Ναυτικού Απομαχικού Ταμείου, της σχετικής αποφάσεως ταύτης εγκρινομένης υπό του Υφυπουργού της Εμπορικής Ναυτιλίας. (Αντί της σελ. 7) Σελ. 7(α) Τεύχος 419-Σελ. 27  Υπουργείον Εμπορικής Ναυτιλίας 20.Α.α.9-13 5.Η σύνταξις των σχεδίων, ο προϋπολογισμός, η κατάρτισις της μελέτης του ανεγερθησομένου κτιρίου, ο τύπος αυτού, οι αναγκαίοι χώροι ως και αι επενεκτέαι ενδεχομένως τροποποιήσεως ή διαρρυθμίσεις του ετοίμου κτιρίου, ανατίθενται δι’ αποφάσεως του Υφυπουργού της Εμπορικής Ναυτιλίας μετά γνώμην της κατά την παρ. 4 Επιτροπής εις το Τμήμα Δημοσίων Ναυτικών Έργων του Υπουργείου των Ναυτικών. Η αγορά του γηπέδου ή του κτιρίου και η εκτέλεσις των σχετικών έργων πραγματοποιηθήσεται δια δημοσίων συναγωνισμών. Η επίβλεψις και ο έλεγχος των σχετικών έργων δύναται να ανατεθή δι’ αποφάσεως του Υφυπουργείου της Εμπορικής Ναυτιλίας εις ειδικόν συνεργείον εκ λιμενικών αξιωματικών και αρχιτεκτόνων ή πολιτ. μηχανικών ανεγνωρισμένης πείρας. Άρθρ.2.-Δια Β.Δ/των εκδιδομένων προτάσει του Υπουργού των Οικονομικών και του Υφυπουργού της Εμπορικής Ναυτιλίας δύνανται να επεκταθώσιν οι διατάξεις του παρόντος Νόμου και δια την ανέγερσιν κτιρίων προς στέγασιν των κατά τόπους Λιμενικών Αρχών και των λοιπών υπηρεσιών διοικήσεως του Εμπορικού Ναυτικού, των απαιτηθησομένων κεφαλαίων δυναμένων να χορηγηθώσιν κατά τους υπό του παρόντος Νόμου προβλεπομένους περιορισμούς εξ οιωνδήποτε Νομικών προσώπων Δημοσίου Δικαίου. Δια των αυτών Β.Δ/των θέλει κανονισθή και πάσα άλλη λεπτομέρεια δια την εκτέλεσιν των διατάξεων του παρόντος. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.